**Ādažu novada**

**Bērnu uzņemšanas pašvaldības pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2021. gada 18. augustā **Nr.12**

Sēde sasaukta Ādažu novada domes 2021. gada 23. marta lēmumā Nr. 50 “Par Bērnu uzņemšanas pašvaldības pirmsskolas izglītības iestādes komisiju” un Ādažu novada domes 2021. gada 23. marta nolikumā Nr. 2 “Bērnu uzņemšanas pašvaldības pirmsskolas izglītības iestādes komisijas nolikums” noteiktajā kārtībā.

Sēdi vada: Kancelejas vadītāja JEVGĒNIJA SVIRIDENKOVA.

Sēdē piedalās:

komisijas locekļi: Ādažu vidusskolas direktors ČESLAVS BATŅA, domes izglītības darba un jaunatnes lietu speciāliste INĀRA BRIEDE (*atvaļinājumā, piedalās apspriedē, bet lēmumu pieņemšanā nepiedalās*), domes Dzimtsarakstu nodaļas vadītāja NATAĻJA KRASNOVA, Ādažu pirmsskolas izglītības iestādes “Strautiņš” padomes priekšsēdētājs NAURIS RUBENS, novada iedzīvotāja ZANE STAŠULE, Kadagas pirmsskolas izglītības iestādes padomes locekle BAIBA VĪTOLIŅA.

citi: Ādažu pirmsskolas izglītības iestādes “Strautiņš” vadītājas vietniece LINDA CINTIŅA, Kadagas pirmsskolas izglītības iestādes “Mežavēji” vadītāja IRĒNA KUZŅECOVA.

nepiedalās (attaisnotu iemeslu dēļ): domes Kancelejas lietvedības sekretāre MĀRĪTE BIZIKA.

Sēdi protokolē: Kancelejas vadītāja JEVGĒNIJA SVIRIDENKOVA.

*Ņemot vērā esošo epidemioloģisko situāciju un iespējamos epidemioloģiskos riskus, lai mazinātu Covid-19 infekcijas izplatīšanos un pamatojoties Covid-19 infekcijas izplatības pārvaldības likumu, sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 14.00.

**Darba kārtībā:**

1. Par bērnu pieteicēju atbildēm uz nosūtītajiem uzaicinājumiem bērniem apmeklēt pašvaldības PII 2021./2022. mācību gadā.
2. Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana.
3. Citi jautājumi.

**1.§**

**Par bērnu pieteicēju atbildēm uz nosūtītajiem uzaicinājumiem bērniem apmeklēt pašvaldības PII 2021./2022. mācību gadā**

* 1. **Kadagas pirmsskolas izglītības iestāde “Mežavēji”**

J.SVIRIDENKOVA iepazīstina un informē par 3 (trīs) saņemtajiem no KPII “Mežavēji” vadītājas Irēnas Kuzņecovas bērnu pieteicēju atbilžu sarakstiem ar paskaidrojošo informāciju 2021./2022. mācību gadam (1.1. pielikums):

***1.saraksts****:* obligātās pirmsskolas izglītības vecuma (5-6 gadīgo) grupa – bērnu dzimšanas datumi: no 01.01.2015. līdz 31.12.2016. – 1 vieta;

No nosūtītā 1 (viena) uzaicinājuma saņemta uzaicinātā bērna vecāku atbilde par mācību uzsākšanu ar šā gada 1.septembri.

***2.saraksts*:** bērni ar prioritāti “NBS karavīra bērns” – bērnu dzimšanas datumi: no 01.01.2015. līdz 31.12.2020. – 2 vietas;

No nosūtītajiem 2 (diviem) uzaicinājumiem saņemti uzaicināto bērnu vecāku atbildes par mācību uzsākšanu ar šā gada 1.septembri.

***3.saraksts****:* jaukta vecuma grupa – bērnu dzimšanas datumi: no 01.01.2017. līdz 31.12.2017. – 7 vietas.

No nosūtītajiem 7 (septiņiem) uzaicinājumiem saņemti 4 (četri) atteikumi, kurus sistēmā ir anulējuši vecāki.

I. KUZŅECOVA informē, ka, aicinot iepriekš uzaicināto bērnu vecākus slēgt pakalpojuma līgumu ar iestādi, 1 (viena) 2016.gadā dzimušā bērna vecāki atteicās no vietas KPII “Mežavēji”. Lūdz atļaut uzaicināt 5 (piecus) 2017. gadā dzimušos bērnus.

Atklāti balsojot, ar 6 balsīm "Par", "Pret" – nav, "Atturas" – nav, **KOMISIJA NOLEMJ**:

**Pieņemt** informāciju zināšanai.

* 1. **Ādažu vidusskolas pirmsskola**

Č. BATŅA informē, ka 5-gadīgo vecuma grupā (bērnu dzimšanas datumi: no 01.01.2016. līdz 01.09.2016.) 1 (viena) iepriekš uzaicināta bērna vecāki attiecās no vietas pirmsskolā, līdz ar to grupā ir 12 (divpadsmit) brīvas vietas. Jaukta (3 un 4-gadīgo) vecuma grupā (bērnu dzimšanas datumi: no 01.01.2017. līdz 01.09.2018.) 2 (divi) 2017.gadā dzimušo bērnu vecāki atteicās no vietas pirmskolā, līdz ar to grupā ir 2 (divas) brīvas vietas. Vērš uzmanību, ka rakstiskie atteikumi no 2017. gadā dzimušo bērnu vecākiem pagaidām nav saņemti. Informē, ka rindā ir 1 (viens) 2017. gadā dzimušais bērns un 1 (viens) 2018. gadā dzimušais bērns, ko varētu uzaicināt uz jaukta (3 un 4-gadīgo) vecuma grupu. Informē, ka rindā uz Ādažu vidusskolas pirmsskolu 2016. gadā dzimušo bērnu nav.

J. SVIRIDENKOVA, Č. BATŅA, N. KRASNOVA debatē par nepieciešamību saņemt no bērnu vecākiem oficiālo atteikumu apmeklēt iestādi un tikai tad uzaicināt rindā esošos bērnus.

Č. BATŅA lūdz skaidrot situāciju, kad 2 (divi) uzaicinātie bērni uz Ādažu vidusskolas pirmsskolu grib mainīties vietām ar 2 (diviem) uzaicinātajiem bērniem uz ĀPII “Strautiņš”.

J. SVIRIDENKOVA skaidro, ka saskaņā ar domes 2017. gada 25. jūlija saistošo noteikumu Nr. 24/2017 “Par pirmsskolas vecuma bērnu reģistrāciju un uzņemšanu Ādažu novada pašvaldības pirmsskolas izglītības iestādēs” (turpmāk – saistošie noteikumi) 32. punktu iestādes maiņa ir pieļaujama, ja bērns ir uzņemts iestādē un vecāki savstarpēji vienojas par maiņu (izņemot NBS karavīru bērniem). Abu bērnu vecāki iesniedz iesniegumus par iestādes maiņu abu iestāžu vadītājiem, kuri ar rīkojumu vienu bērnu atskaita un otru bērnu uzņem iestādē un, vienas darba dienas laikā, veic attiecīgas izmaiņas Valsts izglītības informācijas sistēmas datubāzē. Informē, ka minētie saistošie noteikumi ir jāpapildina ar iestādes maiņu bērnu uzņemšanas procesā, jo abām iestādēm bērnu uzņemšana iestādē un vēlāk atskaitīšana un jauna bērna uzņemšana uz rotācijas pamata būtu apgrūtinoša, kā arī liels administratīvs slogs. Aicina komisijas locekļus atbalstīt ierosinājumu, ka iestādes maiņa bērnu uzņemšanas procesā būtu iespējama uz vecāku iesniegumu iestādei un iestāžu rīkojumu par bērna uzņemšanu iestādē pamatā.

KOMISIJAS LOCEKĻI piekrīt ierosinājumam.

Atklāti balsojot, ar 5 balsīm "Par" (N.Krasnova, N.Rubens, Z.Stašule, J.Sviridenkova, B. Vitoliņa), "Pret" – nav, "Atturas" – nav, "Nebalso" – 1 (Č. Batņa), **KOMISIJA NOLEMJ**:

1. **Pieņemt** informāciju zināšanai.
2. **Atbalstīt** ierosinājumu, ka iestādes maiņa bērnu uzņemšanas procesā būtu iespējama uz vecāku iesniegumu iestādei un iestāžu rīkojumu par bērna uzņemšanu iestādē pamatā.
3. **Uzdot** J.Sviridenkovai informēt Izglītības, kultūras, sporta un sociālās komitejas deputātus par komisijas ierosinātajiem grozījumiem saistošajos noteikumos.
   1. **Ādažu pirmsskolas izglītības iestāde “Strautiņš”**

J.SVIRIDENKOVA informē par no ĀPII “Strautiņš” saņemto informāciju (1.2. pielikums), ka, aicinot vecākus slēgt pakalpojuma līgumu ar iestādi, šādā vecumā bērnu grupās ir atbrīvojušas vietas, jo bērnu vecāki attiecās no vietas iestādē:

***1.saraksts****:* jaunākā vecuma grupa (no 1,5 līdz 2,5) – bērnu dzimšanas datumi: no 01.03.2020. līdz 01.03.2019. – 1 vieta;

***2.saraksts*:** jaukta vecuma grupa (3-4 gadīgie bērni) 3-gadīgie – bērnu dzimšanas datumi: no 01.01.2018. līdz 28.02.2019. – 1 vieta;

***3.saraksts****:* jaukta vecuma grupa (3-4 gadīgie bērni) 4-gadīgie – bērnu dzimšanas datumi: no 01.01.2017. līdz 31.12.2017. – 1 vieta;

***4.saraksts:***obligātās pirmsskolas izglītības vecuma (5-6 gadīgo) grupa – bērnu dzimšanas datumi: no 01.01.2014. līdz 31.12.2016. – 1 vieta.

L. CINTIŅA informē, ka, apkopojot aktuālo informāciju, tika secināts, ka ir vēl 2 (divas) brīvas vietas jaukta vecuma grupās, jo bērnu vecāki attiecās no vietas iestādē. Šajās grupās iestāde var uzņemt 3-4 gadus vecos bērniņus vai arī obligātās pirmsskolas izglītības vecuma bērnus.

I. BRIEDE informē, ka, pārbaudot rindu moduli, rindā uz ĀPII “Strautiņš” ir 4 (četri) 2014. gadā dzimušie bērni, kuri šogad jau tika uzaicināti uz ĀPII “Strautiņš”, bet attiecās un atkārtoti stājās rindā.

J.SVIRIDENKOVA pauž viedokli, ka, pamatojoties uz normatīvo aktu prasībām, nepieciešams uzaicināt 3 (trīs) obligātās pirmsskolas izglītības vecuma (5-6 gadīgos) bērnus (1 atteikums obligātās pirmsskolas izglītības vecuma (5-6 gadīgo) grupā un 2 (divās) brīvas vietas jaukta vecuma grupās).

Atklāti balsojot, ar 6 balsīm "Par", "Pret" – nav, "Atturas" – nav, **KOMISIJA NOLEMJ**:

**Pieņemt** informāciju zināšanai.

**2.§**

**Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana**

**2.1. Uzaicināmo bērnu saraksti KPII “Mežavēji” 2021./2022. mācību gadā**

Pamatojoties uz šī protokola 1.1. apakšpunktu,

atklāti balsojot, ar 6 balsīm "Par", "Pret" – nav, "Atturas" – nav, **KOMISIJA NOLEMJ**:

**Uzdot KPII “Mežavēji” vadītājai Irēnai Kuzņecovai sagatavot sarakstu 2017. gadā dzimušajiem 5 (pieciem) bērniem (bērnu dzimšanas datumi: no 01.01.2017. līdz 31.12.2017.) nosūtot to saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas izsludināt sarakstu un nosūtīt to Jevgēnijai Sviridenkovai.**

**2.2. Uzaicināmo bērnu saraksti ĀPII “Strautiņš” 2021./2022. mācību gadā**

Pamatojoties uz šī protokola 1.3. apakšpunktu,

atklāti balsojot, ar 6 balsīm "Par", "Pret" – nav, "Atturas" – nav, **KOMISIJA NOLEMJ**:

1. **Uzdot ĀPII “Strautiņš” vadītājai Sandrai Breidakai:**
   1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts*: jaunākā vecuma grupa (no 1,5 līdz 2,5 gadīgie bērni) – bērnu dzimšanas datumi: no 01.03.2020. līdz 01.03.2019.- 1 vieta;**

***2.saraksts*: jaukta vecuma grupa (3-4 gadīgie bērni) 3-gadīgie – bērnu dzimšanas datumi: no 01.01.2018. līdz 28.02.2019. – 1 vieta;**

***3.saraksts:* jaukta vecuma grupa (3-4 gadīgie bērni) 4-gadīgie – bērnu dzimšanas datumi: no 01.01.2017. līdz 31.12.2017. – 1 vieta;**

***4.saraksts:* obligātās pirmsskolas izglītības vecuma (5-6 gadīgo) grupa – bērnu dzimšanas datumi: no 01.01.2014. līdz 31.12.2016. – 3 vietas;**

* 1. **nosūtīt uzaicināmo bērnu sarakstu saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.**

\*\*\*

*Pārtraukums no plkst. 14.35 līdz plkst. 15.15*.

\*\*\*

**3.§**

**Citi jautājumi**

I.BRIEDE ziņo par situācijas, kas tika izrunāta komisijas šā gada 11. augusta protokola Nr.11 3.§ “Citi jautājumi”, tālāko norisi – tika nomainīta bērnam izvēlētā mācību iestāde no Ādažu vidusskolas pirmsskolas uz ĀPII “Strautiņš”. Informē, ka, pārbaudot rindu uz ĀPII “Strautiņš” Mazākumtautību vispārējās pirmsskolas izglītības programmu, tika secināts, ka rindā ir 2 (divi) pieteikumi: 1 (viens) pieteikums no šā gada 20. jūlija un 1 (viens) pieteikums no šā gada 11. augusta (komisijas šā gada 11. augusta protokola Nr.11 3.§ “Citi jautājumi”). Abi pieteikumi ir par obligātās pirmsskolas izglītības vecuma (5-6 gadīgajiem) bērniem. Informē, ka šā gada 11. augustā tika nosūtīti uzaicinājumi iepriekš minēto bērnu vecākiem.

*Plkst. 15.42 Č. BATŅA atstāj sēdi*.

L. CINTIŅA informē, ka ņemot vērā, ka rindā bija 2 (pieteikumi), Mazākumtautību vispārējās pirmsskolas izglītības programmas grupā ir iespējams uzņemt 26 bērnus.

N. KRASNOVA, L.CINTIŅA, J. SVIRIDENKOVA, I. BRIEDE debatē par:

1. nepieciešamību nostiprināt vietu skaitu katrā no grupām ĀPII “Strautiņš”;
2. ierosinājumu domei ar atsevišķu lēmumu kārtējā gada martā noteikt vietu skaitu grupās visas pirmsskolas izglītības iestādēs katram mācību gadam.

Atklāti balsojot, ar 5 balsīm "Par" (N.Krasnova, N.Rubens, Z.Stašule, J.Sviridenkova, B.Vitoliņa), "Pret" – nav, "Atturas" – nav, (Č. Batņa atstāja sēdi), **KOMISIJA NOLEMJ**:

1. **Pieņemt** informāciju zināšanai.
2. **Uzdot** J. Sviridenkovai informēt Izglītības, kultūras, sporta un sociālās komitejas deputātus par komisijas ierosinājumu domei ar atsevišķu lēmumu kārtējā gada martā noteikt vietu skaitu grupās visas pirmsskolas izglītības iestādēs katram mācību gadam.

\*\*\*

Protokolam pievienoti KPII “Mežavēji” (2.1. pielikums) un ĀPII “Strautiņš” (2.2. pielikums) uzņemamo bērnu saraksti, kas tika izveidoti 18.08.2021.

\*\*\*

Sēdi slēdz plkst. 15:55.

Komisijas priekšsēdētāja: Jevgēnija Sviridenkova

Komisijas locekļi: Česlavs Batņa

Nataļja Krasnova

Nauris Rubens

Zane Stašule

Baiba Vītoliņa

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU